România

Judeţul Timiş

Comuna Nădrag

Consiliul Local

**HOTĂRÂREA nr.17**

**din 26 februarie 2025**

Privind completarea prin act adiţional a Acordului de cooperare nr. 459/ 14.07.2022, încheiat cu ACOR Timiș, privind organizarea şi exercitarea unor activități necesare comunei Nădrag, în scopul realizării unor atribuţii stabilite prin lege autorităţilor administraţiei publice locale.

Consiliul Local al comunei Nădrag judeţul Timiş ;

Ţinând seama de faptul că obținerea eficienței și eficacității serviciilor publice reprezintă o condiție esențială a managementului fiecărei entități publice, în acest caz, entitate publică fiind Comuna Nădrag, în calitatea acesteia de persoană juridică de drept public și, respectiv, de instituție publică locală,

Urmărind facilitarea asigurării activității pentru mai multe comune, în temeiul unui acord de cooperare, prin relații profesionale bazate pe criterii de legalitate, economicitate, eficacitate, eficiență și colaborare pentru realizarea obiectivelor specifice acestei activități,

Având în vedere referatul nr. 536 din 25.02.2025 al primarului comunei Nădrag – iniţiator al proiectului de hotărâre;

Având în vedere referatul nr. 537 din 25.02.2025 al compartimentului de specialitate;

Având în vedere avizul favorabil nr.538 din 25.02.2025 al comisiei de specialitate a consiliului local;

Având în vedere prevederile:

1. Cartei europene a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
2. *art.* 89 alin. (1, art. 129 alin. (1), alin. (2) lit. e), alin. (8) lit. a) și c) și alin. (9), lit.(a) din Codul administrativ adoptat prin OUG 57/2019, cu modificările și completările ulterioare;
3. Ordinul 232/2010 privind aprobarea modelului-cadru al Acordului de cooperare pentru organizarea și exercitarea unor activități în scopul realizării unor atribuții stabilite prin lege autorităților administrației publice locale;
4. art. 13 din Legea cadru a descentralizării nr. 195/2006;
5. art. 35 alin. (6) din Legea nr. 273/2006 privind finanțele publice locale, cu modificările și completările ulterioare;
6. art. 942 și următoarele din Codul civil, referitoare la contracte sau convenții;
7. Codului muncii;
8. Legii nr. 182/2002 privind protecția informațiilor clasificate, cu modificările și completările ulterioare;
9. Codului de procedură civilă;
10. Hotărârii Guvernului nr. 781/2002 privind protecția informațiilor secrete de serviciu, cu modificările și completările ulterioare;
11. Statutului Asociației Comunelor din România, precum și de cele ale Statutului Filialei Județene Timiș a Asociației Comunelor din România;

În temeiul prevederilor art. 129 alin. (9) lit. c) şi art.139 alin . (1) din OUG nr.57/2019 – Codul administrativ.

În temeiul art. 196 alin.(1) lit. a) din OUG nr.57/2019 – Codul administrativ

**H O T Ă R Ă Ş T E :**

**Art. 1.** - (1) Se aprobă completarea prin act adiţional a Acordului de cooperare nr. 459/ 14.07.2022, privind organizarea şi exercitarea unor activități necesare comunei Nădrag, în scopul realizării unor atribuţii stabilite prin lege autorităţilor administraţiei publice locale, conform Anexei la prezenta, care face parte integrantă din prezenta hotărâre.

(2) Obligațiile financiare rezultate din Acordul de cooperare modificat şi completat prevăzut la alin. (1), pe întreaga durată de existență a acestuia, se suportă din bugetul local al comunei Nădrag.

**Art. 2.**  Cooperarea cu Filiala Județeană Timiș a Asociației Comunelor din România se completează astfel:

1. pentru activitatea Lucrător salubrizare spaţii verzi prevăzută în OUG 57/2019 – Codul administrativ , art. 129 , alin. (7) lit. j), se cooperează cu un număr de 1 angajat al Filialei , având calificarea de muncitor necalificat, vechime în specialitate de 0 ani, studii primare, și domiciliul la maximum 30 km de comuna noastră, pe o perioadă determinată de 18 luni, cu o contribuție lunară plătită de comună de 4.567 lei, achitată din contul RO09TREZ24A510103200130X deschis la Trezoreria Lugoj.

**Art. 3**. Se împuternicește primarul comunei Nădrag, dl. Muntean Liviu, cu semnarea Actului adiţional la Acordul de cooperare pentru funcția de specialitate necesară comunei conform art. 2 al prezentei hotărâri.

**Art. 4.**  Prezenta hotărâre se aduce la îndeplinire de către primarul comunei Nădrag.

**Art. 5.** Prezenta hotărâre a fost adoptată cu 11 voturi pentru, fiind prezenti toti cei 11 membri ai consiliului local.

**Art. 6.** Prezenta hotărâre se comunică :

* Instituţiei Prefectului Judeţul Timiş .
* Primarului comunei Nădrag.
* Filialei Județene Timiș a Asociației Comunelor din România
* Contabilitate
* Afişare.

Preşedinte şedinţă

Lăzărescu Răzvan

Contrasemnează secretar general: Wagner Dan Antoniu